CELEX: 32018D1732
Language: el
Date: 2018-10-30 00:00:00
Title: Εκτελεστική απόφαση (ΕΕ) 2018/1732 της Επιτροπής, της 30ής Οκτωβρίου 2018, για τη δημιουργία του European Plate Observing System (Ευρωπαϊκού Συστήματος Παρατήρησης Πλακών) — Κοινοπραξία Ευρωπαϊκής Ερευνητικής Υποδομής (ΚΕΕΥ EPOS) [κοινοποιηθείσα υπό τον αριθμό C(2018) 7011] (Κείμενο που παρουσιάζει ενδιαφέρον για τον ΕΟΧ)

16.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 288/10
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1732 ΤΗΣ ΕΠΙΤΡΟΠΉΣ
         της 30ής Οκτωβρίου 2018
         για τη δημιουργία του European Plate Observing System (Ευρωπαϊκού Συστήματος Παρατήρησης Πλακών) — Κοινοπραξία Ευρωπαϊκής Ερευνητικής Υποδομής (ΚΕΕΥ EPOS)
         
            
               [κοινοποιηθείσα υπό τον αριθμό C(2018) 7011]
            
         
         (Τα κείμενα στην αγγλική, γαλλική, γερμανική, δανική, ελληνική, ιταλική, ολλανδική, πορτογαλική και σλοβενική γλώσσα είναι τα μόνα αυθεντικά)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (1), και ιδίως το άρθρο 6 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Το Βέλγιο, η Δανία, η Γαλλία, η Ιταλία, οι Κάτω Χώρες, η Νορβηγία, η Πορτογαλία, η Σλοβενία και το Ηνωμένο Βασίλειο ζήτησαν από την Επιτροπή να δημιουργήσει το Ευρωπαϊκό Σύστημα Παρατήρησης Πλακών — Κοινοπραξία Ευρωπαϊκής Ερευνητικής Υποδομής (ΚΕΕΥ EPOS). Η Ελλάδα, η Ισλανδία και η Ελβετία έχουν γνωστοποιήσει την απόφασή τους να συμμετάσχουν αρχικά στην ΚΕΕΥ EPOS ως παρατηρητές. Συμφώνησαν ότι η Ιταλία θα είναι το κράτος μέλος υποδοχής της ΚΕΕΥ EPOS.
                  
               
                     (2)
                  
                  
                     Δεδομένου ότι, στις 29 Μαρτίου 2017, το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση, οι Συνθήκες θα παύσουν να ισχύουν ως προς το Ηνωμένο Βασίλειο από την ημερομηνία έναρξης ισχύος της συμφωνίας αποχώρησης ή, ελλείψει συμφωνίας, δύο έτη μετά τη γνωστοποίηση, εκτός αν το Ευρωπαϊκό Συμβούλιο, σε συμφωνία με το Ηνωμένο Βασίλειο, αποφασίσει να παρατείνει την εν λόγω προθεσμία. Κατά συνέπεια, μετά την ημερομηνία αποχώρησης, και με την επιφύλαξη τυχόν διατάξεων της συμφωνίας αποχώρησης, το Ηνωμένο Βασίλειο θα θεωρείται τρίτη χώρα κατά την έννοια του άρθρου 2 στοιχείο β) του κανονισμού (ΕΚ) αριθ. 723/2009 για τους σκοπούς της παρούσας εκτελεστικής απόφασης.
                  
               
                     (3)
                  
                  
                     Ο κανονισμός (ΕΚ) αριθ. 723/2009 ενσωματώθηκε στη συμφωνία για τον Ευρωπαϊκό Οικονομικό Χώρο (ΕΟΧ) με την απόφαση αριθ. 72/2015 της Μεικτής Επιτροπής του ΕΟΧ (2).
                  
               
                     (4)
                  
                  
                     Η Επιτροπή αξιολόγησε την αίτηση, σύμφωνα με το άρθρο 5 παράγραφος 2 του κανονισμού (ΕΚ) αριθ. 723/2009, και κατέληξε στο συμπέρασμα ότι πληροί τις απαιτήσεις που ορίζει ο εν λόγω κανονισμός.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 20 του κανονισμού (ΕΚ) αριθ. 723/2009,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Συστήνεται το Ευρωπαϊκό Σύστημα Παρατήρησης Πλακών — Κοινοπραξία Ευρωπαϊκής Ερευνητικής Υποδομής με την ονομασία «ΚΕΕΥ EPOS».
            
            
               2.   Τα ουσιώδη στοιχεία του καταστατικού της ΚΕΕΥ EPOS παρατίθενται στο παράρτημα.
            
         
         
            Άρθρο 2
            Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ελληνική Δημοκρατία, στη Γαλλική Δημοκρατία, στην Ισλανδία, στην Ιταλική Δημοκρατία, στο Βασίλειο των Κάτω Χωρών, στο Βασίλειο της Νορβηγίας, στην Πορτογαλική Δημοκρατία, στη Δημοκρατία της Σλοβενίας, στην Ελβετική Συνομοσπονδία και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
         
         
            Βρυξέλλες, 30 Οκτωβρίου 2018.
            
               
                  Για την Επιτροπή
               
               Carlos MOEDAS
               
                  Μέλος της Επιτροπής
               
            
         
         
            (1)  ΕΕ L 206 της 8.8.2009, σ. 1.
         
            (2)  Απόφαση της Μεικτής Επιτροπής του ΕΟΧ αριθ. 72/2015, της 20ής Μαρτίου 2015, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2016/755] (ΕΕ L 129 της 19.5.2016, σ. 85).
      
      
         
            ΠΑΡΑΡΤΗΜΑ
            
               ΟΥΣΙΩΔΗ ΣΤΟΙΧΕΙΑ ΤΟΥ ΚΑΤΑΣΤΑΤΙΚΟΥ ΤΗΣ ΚΕΕΥ EPOS
            
            Τα άρθρα και οι παράγραφοι των άρθρων του καταστατικού της ΚΕΕΥ-EPOS που παρατίθενται κατωτέρω περιέχουν τα ουσιώδη στοιχεία σύμφωνα με το άρθρο 6 παράγραφος 3 του κανονισμού (ΕΚ) αριθ. 723/2009 του Συμβουλίου.
            1.   Καθήκοντα και δραστηριότητες
            
            (άρθρο 3 του καταστατικού της ΚΕΕΥ EPOS)
            
                     
                        1.
                     
                     
                        Κύριο καθήκον της ΚΕΕΥ EPOS είναι η δημιουργία και λειτουργία του κατανεμημένου Ευρωπαϊκού Συστήματος Παρατήρησης Πλακών και η παροχή αποτελεσματικού πλαισίου διακυβέρνησης για την καθοδήγηση της ολοκλήρωσης και του συντονισμού των θεματικών βασικών υπηρεσιών (ΘΒΥ), καθώς και για τη δημιουργία και παροχή διακυβέρνησης για τις ολοκληρωμένες βασικές υπηρεσίες (ΟΒΥ).
                     
                  
                     
                        2.
                     
                     
                        Η ΚΕΕΥ EPOS ασκεί τις ακόλουθες δραστηριότητες:
                        
                                    α)
                                 
                                 
                                    εφαρμόζει ΘΒΥ για τις διάφορες κοινότητες που συμβάλλουν στο EPOS·
                                 
                              
                                    β)
                                 
                                 
                                    μεριμνά για τον συντονισμό των ΘΒΥ στο πλαίσιο της ΚΕΕΥ EPOS, καλύπτοντας νομικές πτυχές, πτυχές διακυβέρνησης και χρηματοδότησης, και για την τεχνική σύνδεση με τις ΟΒΥ·
                                 
                              
                                    γ)
                                 
                                 
                                    αναπτύσσει τις ΟΒΥ για να παράσχει διαλειτουργικότητα, διαχείριση δεδομένων και πρόσβαση σε υπηρεσίες·
                                 
                              
                                    δ)
                                 
                                 
                                    εναρμονίζει την υλοποίηση του EPOS με τις εθνικές προτεραιότητες και στρατηγικές·
                                 
                              
                                    ε)
                                 
                                 
                                    ενσωματώνει το EPOS στην παγκόσμια επιστημονική κοινότητα για να ενισχύσει τις υπηρεσίες του EPOS·
                                 
                              
                                    στ)
                                 
                                 
                                    εξασφαλίζει την πλήρη αξιοποίηση της υλοποίησης των νέων ερευνητικών υποδομών·
                                 
                              
                                    ζ)
                                 
                                 
                                    προωθεί την κατάρτιση, την προβολή και τη διεθνή συνεργασία·
                                 
                              
                                    η)
                                 
                                 
                                    συμμετέχει σε έργα χρηματοδοτούμενα από την ΕΕ·
                                 
                              
                                    θ)
                                 
                                 
                                    κάθε άλλη σχετική ενέργεια αναγκαία για την εκπλήρωση του στόχου της.
                                 
                              
                  
                     
                        3.
                     
                     
                        Η ΚΕΕΥ EPOS ασκεί το πρωταρχικό της καθήκον σε μη κερδοσκοπική βάση. Η ΚΕΕΥ EPOS μπορεί να διεξάγει περιορισμένες οικονομικές δραστηριότητες, υπό τον όρο ότι έχουν στενή σχέση με το πρωταρχικό της καθήκον και δεν θέτουν σε κίνδυνο την εκτέλεσή του.
                     
                  
                     
                        4.
                     
                     
                        Η ΚΕΕΥ EPOS τηρεί χωριστές καταστάσεις για τις δαπάνες και τα έσοδα που συνδέονται με τις οικονομικές της δραστηριότητες, τις οποίες αποτιμά βάσει αγοραίων τιμών ή, αν οι αγοραίες τιμές δεν είναι δυνατό να προσδιοριστούν με βεβαιότητα, βάσει του συνολικού κόστους προσαυξημένου κατά το εύλογο περιθώριο κέρδους. Οι δραστηριότητες αυτές δεν καλύπτονται από φοροαπαλλαγές.
                     
                  2.   Καταστατική έδρα της ΚΕΕΥ EPOS
            
            (άρθρο 2 παράγραφος 3 του καταστατικού της ΚΕΕΥ EPOS)
            Η ΚΕΕΥ EPOS έχει την καταστατική της έδρα στη Ρώμη της Ιταλίας.
            3.   Ονομασία
            
            (άρθρο 2 παράγραφος 1 του καταστατικού της ΚΕΕΥ EPOS)
            Συστήνεται το Ευρωπαϊκό Σύστημα Παρατήρησης Πλακών ως κοινοπραξία ευρωπαϊκής ερευνητικής υποδομής (ΚΕΕΥ) δυνάμει του κανονισμού (ΕΚ) αριθ. 723/2009, με την ονομασία «ΚΕΕΥ EPOS», με την οποία αναφέρεται στο εξής.
            4.   Διάρκεια λειτουργίας
            
            (άρθρο 26 του καταστατικού της ΚΕΕΥ EPOS)
            Η ΚΕΕΥ EPOS συστήνεται για αρχικό χρονικό διάστημα είκοσι ετών. Αυτό το χρονικό διάστημα είναι δυνατό να παραταθεί με απόφαση της γενικής συνέλευσης που λαμβάνεται με πλειοψηφία δύο τρίτων.
            5.   Διάλυση
            
            (άρθρο 27 του καταστατικού της ΚΕΕΥ EPOS)
            
                     
                        1.
                     
                     
                        Η διάλυση της ΚΕΕΥ EPOS αποφασίζεται από τη γενική συνέλευση σύμφωνα με το άρθρο 10 του καταστατικού.
                     
                  
                     
                        2.
                     
                     
                        Η ΚΕΕΥ EPOS ενημερώνει την Ευρωπαϊκή Επιτροπή για την απόφαση διάλυσης της ΚΕΕΥ EPOS χωρίς αδικαιολόγητη καθυστέρηση και, σε κάθε περίπτωση, εντός δέκα ημερών από τη λήψη της εν λόγω απόφασης.
                     
                  
                     
                        3.
                     
                     
                        Τα στοιχεία ενεργητικού που απομένουν μετά την εξόφληση των οφειλών της ΚΕΕΥ EPOS κατανέμονται μεταξύ των μελών κατ' αναλογία προς τη σωρευμένη ετήσια εισφορά τους στην ΚΕΕΥ EPOS, η οποία ορίζεται στο άρθρο 9 του καταστατικού.
                     
                  
                     
                        4.
                     
                     
                        Χωρίς αδικαιολόγητη καθυστέρηση και, σε κάθε περίπτωση, εντός δέκα ημερών από την ολοκλήρωση της διαδικασίας διάλυσης, η ΚΕΕΥ EPOS ενημερώνει σχετικά την Επιτροπή.
                     
                  
                     
                        5.
                     
                     
                        Η ΚΕΕΥ EPOS παύει να υφίσταται από την ημερομηνία κατά την οποία η Ευρωπαϊκή Επιτροπή δημοσιεύει τη σχετική ανακοίνωση στην Επίσημη Εφημερίδα της Ευρωπαϊκής Ένωσης.
                     
                  6.   Ευθύνη
            
            (άρθρο 18 του καταστατικού της ΚΕΕΥ EPOS)
            
                     
                        1.
                     
                     
                        Η ΚΕΕΥ EPOS είναι υπεύθυνη για τα χρέη της.
                     
                  
                     
                        2.
                     
                     
                        Τα μέλη δεν είναι αλληλέγγυα υπεύθυνα για τα χρέη της ΚΕΕΥ EPOS. Η οικονομική ευθύνη των μελών και των μόνιμων παρατηρητών για τα χρέη της ΚΕΕΥ EPOS περιορίζεται στην αντίστοιχη εισφορά που παρέχουν στην ΚΕΕΥ EPOS όπως ορίζεται στο άρθρο 9 του καταστατικού.
                     
                  
                     
                        3.
                     
                     
                        Η ΚΕΕΥ-EPOS προβαίνει στη δέουσα ασφάλιση κατά των ιδιαίτερων κινδύνων που συνδέονται με τη συγκρότηση και τη λειτουργία της ΚΕΕΥ-EPOS.
                     
                  7.   Πολιτική παροχής πρόσβασης
            
            (άρθρο 19 του καταστατικού της ΚΕΕΥ EPOS)
            
                     
                        1.
                     
                     
                        Η πολιτική της ΚΕΕΥ EPOS για την παροχή πρόσβασης στα δεδομένα συνάδει με τις βέλτιστες διεθνείς πρακτικές περί δημόσιων δεδομένων, όπως αυτές που έχει καθιερώσει η Ευρωπαϊκή Ένωση, και αναγνωρίζει τα δικαιώματα των κατόχων δεδομένων.
                     
                  
                     
                        2.
                     
                     
                        Η ΚΕΕΥ EPOS διευκολύνει την έρευνα και, κατά γενικό κανόνα, ενθαρρύνει την ανοικτή πρόσβαση σύμφωνα με τις αρχές FAIR σε ερευνητικά δεδομένα, προϊόντα, υπηρεσίες και λογισμικό δεδομένων, καθώς και σε ερευνητικές εγκαταστάσεις.
                     
                  
                     
                        3.
                     
                     
                        Στην περίπτωση που υπάρχουν διαφορές στις πολιτικές σχετικά με την ανταλλαγή δεδομένων και τους κανόνες φυσικής πρόσβασης, η ΚΕΕΥ EPOS θα ενθαρρύνει την το ανοικτό πνεύμα και τη νοοτροπία κοινής χρήσης εντός των ερευνητικών κοινοτήτων του δημόσιου τομέα και εντός των μελών, των παρατηρητών και πέραν αυτών. Η πρόσβαση βασίζεται σε αρχές ανοικτής πρόσβασης σύμφωνα με τα κριτήρια, τη διαδικασία και τις τεχνικές λεπτομέρειες που καθορίζονται στους κανόνες εφαρμογής της ΚΕΕΥ EPOS.
                     
                  
                     
                        4.
                     
                     
                        Οι διαδικασίες και τα κριτήρια αξιολόγησης δημοσιοποιούνται στον ιστότοπο της ΚΕΕΥ EPOS.
                     
                  8.   Πολιτική σε θέματα επιστημονικής αξιολόγησης
            
            (άρθρο 20 του καταστατικού της ΚΕΕΥ EPOS)
            Οι δραστηριότητες της ΚΕΕΥ EPOS αξιολογούνται ανά πενταετία από ανεξάρτητη ομάδα διεθνών εξωτερικών αξιολογητών υψηλότατου επιπέδου, οι οποίοι διορίζονται από τη γενική συνέλευση και υποβάλλουν εκθέσεις σε αυτή· η ομάδα διενεργεί επιστημονικές αξιολογήσεις των δραστηριοτήτων της ΚΕΕΥ EPOS.
            9.   Πολιτική σε θέματα διάδοσης
            
            (άρθρο 21 του καταστατικού της ΚΕΕΥ EPOS)
            
                     
                        1.
                     
                     
                        Η ΚΕΕΥ EPOS ενθαρρύνει τους ερευνητές να δημοσιοποιούν τα αποτελέσματα των ερευνών τους και μέσω της ΚΕΕΥ EPOS.
                     
                  
                     
                        2.
                     
                     
                        Για να προσεγγίσει το στοχευόμενο κοινό, η ΚΕΕΥ EPOS αξιοποιεί πολλαπλούς διαύλους, μεταξύ άλλων, δικτυακή πύλη, ενημερωτικό δελτίο, συναντήσεις εργασίας, συμμετοχή σε συνέδρια, άρθρα σε περιοδικά και μέσα ενημέρωσης.
                     
                  10.   Δικαιώματα διανοητικής ιδιοκτησίας
            
            (άρθρο 22 του καταστατικού της ΚΕΕΥ EPOS)
            
                     
                        1.
                     
                     
                        Ο όρος «διανοητική ιδιοκτησία» νοείται σύμφωνα με το άρθρο 2 της σύμβασης για την ίδρυση του Παγκόσμιου Οργανισμού Διανοητικής Ιδιοκτησίας, που υπεγράφη στις 14 Ιουλίου 1967.
                     
                  
                     
                        2.
                     
                     
                        Τα δικαιώματα διανοητικής ιδιοκτησίας επί των δεδομένων της ΚΕΕΥ EPOS και άλλων γνώσεων που παράγονται και αναπτύσσονται στο πλαίσιο των δραστηριοτήτων της ΚΕΕΥ EPOS ανήκουν στην/στις οντότητα/-ες ή το/τα πρόσωπο/-α που τα δημιούργησε.
                     
                  
                     
                        3.
                     
                     
                        Η ανταλλαγή και ενοποίηση της διανοητικής ιδιοκτησίας μεταξύ μελών ή εκπροσωπουσών οντοτήτων υπόκειται στους κανόνες εφαρμογής που εγκρίνονται από τη γενική συνέλευση. Οι κανόνες εφαρμογής καλύπτουν επίσης τους όρους εμπιστευτικότητας των δεδομένων που ανταλλάσσονται.
                     
                  
                     
                        4.
                     
                     
                        Η διανοητική ιδιοκτησία που δημιουργείται ως αποτέλεσμα δραστηριοτήτων χρηματοδοτούμενων αποκλειστικά από την ΚΕΕΥ EPOS ανήκει στην ΚΕΕΥ EPOS.
                     
                  
                     
                        5.
                     
                     
                        Η ΚΕΕΥ EPOS συμμορφώνεται με την ισχύουσα νομοθεσία περί προστασίας των δεδομένων και του ιδιωτικού απορρήτου.
                     
                  11.   Πολιτική σε θέματα απασχόλησης
            
            (άρθρο 23 του καταστατικού της ΚΕΕΥ EPOS)
            
                     
                        1.
                     
                     
                        Η πολιτική της ΚΕΕΥ EPOS σε θέματα απασχόλησης διέπεται από το δίκαιο της χώρας στην οποία το προσωπικό απασχολείται και ασκεί συνήθως το έργο του.
                     
                  
                     
                        2.
                     
                     
                        Οι διαδικασίες επιλογής, η πρόσληψη και η απασχόληση για θέσεις προσωπικού της ΚΕΕΥ EPOS χαρακτηρίζονται από διαφάνεια, αποφυγή των διακρίσεων και σέβονται την αρχή της ισότητας των ευκαιριών. Όλες οι θέσεις στην ΚΕΕΥ EPOS ανακοινώνονται δημοσίως.
                     
                  12.   Πολιτική προμηθειών
            
            (άρθρο 24 του καταστατικού της ΚΕΕΥ EPOS)
            
                     
                        1.
                     
                     
                        Η ΚΕΕΥ EPOS αντιμετωπίζει τους υποψήφιους προμηθευτές και τους προσφέροντες με τρόπο ισότιμο και χωρίς διακρίσεις. Η πολιτική προμηθειών της ΚΕΕΥ EPOS τηρεί τις αρχές της διαφάνειας, της αποφυγής των διακρίσεων και του ανταγωνισμού. Λεπτομερείς κανόνες σχετικά με τις διαδικασίες και τα κριτήρια προμηθειών ορίζονται στους κανόνες εφαρμογής.
                     
                  
                     
                        2.
                     
                     
                        Οι προμήθειες μελών και παρατηρητών οι οποίες αφορούν δραστηριότητες της ΚΕΕΥ EPOS πραγματοποιούνται κατά τέτοιο τρόπο ώστε να δίνεται η δέουσα προσοχή στις ανάγκες της ΚΕΕΥ EPOS, στις τεχνικές απαιτήσεις και στις προδιαγραφές που εκδίδουν οι αρμόδιοι φορείς.